แอเรียล (ตัวการ์ตูน)

แอเรียล (Ariel) เป็นตัวละครเอกในภาพยนตร์ภาพเคลื่อนไหวในลำดับที่ 28 เรื่อง เงือกน้อยผจญภัย ซึ่งออกฉายในปี ค.ศ. 1989 แอเรียลเป็นเจ้าหญิงในลำดับที่ 4 ของเจ้าหญิงดิสนีย์ แอเรียลมีลักษณะเฉพาะของตัวเองที่เด่นชัด เช่นผมยาวสีแดงที่ดูมีน้ำหนัก ตาสีฟ้า ผิวสีขาว หางเงือกสีเขียว และชุดว่ายน้ำชิ้นส่วนบนของผู้หญิงที่เป็นรูปฝาหอยสีม่วง แอเรียลเป็นธิดาองค์ที่ 7 ของราชาไตรตัน และราชินีอธีนา แห่งอาณาจักรใต้มหาสมุทร แอตแลนติกา แอเรียลมีความดื้อรั้นอยู่ในตัวบ่อย ๆ เนื่องจากความอยากรู้อยากเห็นที่จะเป็นส่วนหนึ่งของโลกมนุษย์ แอเรียลแต่งงานกับเจ้าชายอีริค บุคคลที่เธอช่วยชีวิตไว้ขณะเกิดเหตุเรือล่ม และทั้งคู่ก็ได้มีลูกสาวด้วยกันหนึ่งคนชื่อเมโลดี้ ตัวละครตัวนี้มีต้นแบบมาจากตัวละครหลักจากบทประพันธ์ “เงือกน้อย” ของ ฮันส์ คริสเตียน แอนเดอร์เซน แต่ได้มีการถูกพัฒนาและเปลี่ยนแปลงลักษณะนิสัยเพื่อการสร้างภาพเคลื่อนไหวในปี 1989
แอเรียลได้ปรากฏตัวบนจอภาพยนตร์ก่อนมีการนำขึ้นฉายบนจอทีวีและตามมาด้วยวิดีโอ เงือกน้อยผจญภัย ภาค 2 ตอน วิมานรักใต้สมุทร เป็นภาคต่อที่นำเมโลดี้ ลูกสาวของแอเรียลมาเป็นตัวละครหลักในการดำเนินเรื่องแทน และได้มีการนำมาทำเป็นวิดีโอให้ชมก่อนภาคแรกอีกด้วย ตามมาด้วยวิดีโอ เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน เป็นการเล่าเรื่องราวในวัยเด็กจนถึงวัยรุ่นของแอเรียล
แอเรียลได้รับการวิพากษ์วิจารณ์ที่หลากหลาย บางสำนักพิมพ์เช่น Time ได้วิจารณ์แอเรียลว่าเธอได้ทุ่มเทมากเกินไปให้กับผู้ชาย ในขณะที่ สำนักพิมพ์ Empire ยกย่องในความดื้อรั้นและลักษณะนิสัยของเธอที่ไม่เหมือนเจ้าหญิงองค์อื่น ๆ ของดิสนีย์
== ลักษณะ ==
ในวัยเด็ก (5 ปี) แอเรียลเป็นเงือกเด็กน้อยผู้หญิง ตัวเล็ก น่ารัก มีผิวสีขาว ตากลมโตสีฟ้า ผมสีแดงสด ปากสีแดง หางเงือกสีเขียว ซึ่งเป็นลูกสาวที่เกิดมาหน้าตาคล้ายราชินีอธีนา ผู้เป็นแม่มากที่สุด สวมชุดว่ายน้ำชิ้นส่วนบนของผู้หญิง ซึ่งมีลักษณะเป็นฝาหอยสีม่วง
ในวัยรุ่น (15-16) ปี แอเรียลเป็นเงือกสาว ที่มีสิริโฉมสวยงดงามกว่าเงือกทั้งหมด มีผิวสีขาว รูปร่างผอม ตาสีฟ้า ผมสีแดงสด ปากสีแดง หางเงือกยาวสีเขียว สวมชุดว่ายน้ำชิ้นส่วนบนของผู้หญิง ซึ่งมีลักษณะเป็นฝาหอยสีม่วง เมื่อเป็นมนุษย์ หน้าตายังคงเดิม แต่มีลำตัวที่ผอมสูง
ในวัยผู้ใหญ่ (31 ปี) แอเรียลมีความสวยมากขึ้น และดูเป็นผู้ใหญ่มากขึ้น มีผิวสีคล้ำขึ้น ตาสีฟ้า ผมสีแดงเลือดหมู ปากสีแดง แต่มีรูปร่างลำตัวที่สูงขึ้นและสวยสง่าขึ้น
ในภาพยนตร์เงือกน้อยผจญภัยฉบับคนแสดง แอเรียลแสดงโดย แฮลลี เบลีย์ แอเรียลเวอร์ชันนี้จะเป็นชาวแอฟริกัน-อเมริกัน มีผิวคล้ำ ผมเดรดล็อกสีน้ำตาลแดง ตาสีน้ำตาล หางเงือกสีเขียว มีเกล็ดสีม่วงห่อหุ้มหน้าอกคล้ายกับชุดว่ายน้ำส่วนบน เมื่อเป็นมนุษย์ เธอยังมีหน้าตาคงเดิม แต่มีลำตัวที่ค่อนข้างเตี้ย
== ลักษณะนิสัย ==
แอเรียลมีนิสัยดี ร่าเริง สดใส มีความดื้อรั้น และหลงใหลในโลกมนุษย์ มีความใฝ่ฝันอยากกลายเป็นมนุษย์ เธอชื่นชอบในการสะสมข้าวของเครื่องใช้ของมนุษย์เป็นอย่างมาก เนื่องจากเธอมีความปรารถนาที่จะอยู่ร่วมกันกับเจ้าชายอีริคและโลกมนุษย์ที่เธอรักบนผืนแผ่นดิน และเธอยังมีถ้ำสะสมข้าวของเกี่ยวกับมนุษย์เป็นของตัวเองอีกด้วย นอกจากนี้ แอเรียลยังมีนิสัยชอบร้องเพลงเป็นอย่างมาก และเสียงของเธอมีความไพเราะถึงกับทำให้เจ้าชายอีริคหลงไหลในเสียงของเธอได้
=== สิ่งที่แอเรียลชอบ ===
การสะสมสมบัติและข้าวของเครื่องใช้ของพวกมนุษย์ สังเกตได้จากในเงือกน้อยผจญภัย ภาคแรก เธอมีถ้ำสำหรับเก็บข้าวของเครื่องใช้ของพวกมนุษย์ และข้าวของเครื่องใช้เหล่านี้ เธออาจจะไปเก็บมาจากซากเรืออับปาง เนื่องจากช่วงต้นเรื่อง เธอได้ไปสำรวจซากเรืออับปางกับฟลาวน์เดอร์
สำรวจซากเรืออับปาง เนื่องจากภายในซากเรืออับปางนั้นมีข้าวของเครื่องใช้ของมนุษย์อยู่เป็นจำนวนมาก เธอจึงนำข้าวของเครื่องใช้ของมนุษย์ที่เธอเก็บได้ที่ซากเรืออับปางไปสะสมไว้ในถ้ำลับของเธอ
การร้องเพลง ซึ่งเธอมีเสียงอันไพเราะที่ไม่ว่าใครที่ได้ยินแล้วจะหลงไหลในเสียงของเธอเสมอ สังเกตได้ในงานคอนเสิร์ตของเหล่าธิดาของราชาไตรตัน ซึ่งทุกคนส่วนใหญ่เฝ้ารอที่จะฟังเสียงของแอเรียล และตอนที่แอเรียลร้องเพลงหลังจากช่วยอีริคจากการจมน้ำ อีริคฟื้นขึ้นมาแล้วพูดว่า "เสียงเธอไพเราะจับใจจริง ๆ"
== บทบาท ==
=== เงือกน้อยผจญภัย ===
แอเรียล เงือกสาววัย 16 ปี เป็นธิดาองค์ที่เจ็ดของราชาไตรตัน เจ้าสมุทรผู้ปกครองแอตแลนติกา เธอมีความหลงไหลในโลกมนุษย์แม้จะไม่เคยเห็นมันมาก่อน และมีความไฝ่ฝันที่จะกลายเป็นมนุษย์ ทำให้ราชาไตรตัน บิดาของเธอไม่พอใจอยู่บ่อยครั้ง เนื่องจากกฎห้ามมิให้เงือกขึ้นไปบนผิวน้ำ
วันหนึ่ง แอเรียลกำลังจะเปิดการแสดงคอนเสิร์ตเป็นครั้งแรก และไม่มีใครอยากพลาดชมการแสดงคอนเสิร์ตในครั้งนี้ ราชาไตรตันเดินทางมาถึงในขณะที่ทุกคนมารวมกันในท้องพระโรงใหญ่เป็นที่เรียบร้อยแล้ว เซบาสเตียน ปูนักประพันธ์เพลงประจำราชสำนักใช้ไม้บาตองเคาะจังหวะ เพื่อกำกับวงออร์เคสตราให้เริ่มบรรเลงดนตรี แต่เมื่อถึงเวลาที่แอเรียลจะต้องทำการแสดง เธอกลับหายตัวไปโดยไม่ทราบสาเหตุเลย แอเรียลลืมเรื่องการแสดงคอนเสิร์ตของเธอไปเสียสนิท เธอกำลังค้นหาสมบัติของพวกมนุษย์อยู่ในซากเรืออับปางที่อยู่ห่างไกลออกไปมาก ฟลาวน์เดอร์ ปลาน้อยสีเหลืองสลับฟ้า เพื่อนของสนิทเธอว่ายตามเธอไปรอบ ๆ เรืออย่างหวาดวิตก "ตั้งแต่เกิดมา เธอเคยเห็นสิ่งที่วิเศษแบบนี้มาก่อนไหม" แอเรียลถามฟลาวน์เดอร์ "ใช่ มันเจ๋งมาก" ฟลาวน์เดอร์พึมพำ "เอาละ เรารีบออกไปจากที่นี่กันเถอะ" ในขนาดที่ทั้งคู่กำลังจะออกจากซากเรืออับปางนั้น ก็มีฉลามตัวหนึ่งว่ายตามมาติดๆ แต่ฉลามตัวนั้นก็พลาดเข้าไปติดในห่วงสมอเรือและถูกฟลาวน์เดอร์เยาะเย้ย แอเรียลและฟลาวน์เดอร์ว่ายขึ้นมาเหนือผิวน้ำเพื่อพบกับสกัตเติล นกนางนวลผู้อวดอ้างตัวว่ารอบรู้ทุกอย่างเกี่ยวกับโลกมนุษย์ สกัตเติลพิจารณาดูส้อมคันนั้น "มันคือที่หวีผมดี๊ด๊า" สกัตเติลเอ่ย ทันใดนั้น แอเรียลก็นึกถึงการแสดงคอนเสิร์ตขึ้นมาได้ "ท่านพ่อต้องฆ่าฉันแน่ ๆ!" เธอร้องด้วยความตกใจ
เมื่อแอเรียลกลับมาถึงพระราชวัง ราชาไตรตันจึงสอบถามจนรู้ว่าเธอแอบไปสำรวจวัตถุมนุษย์ เขาจึงโกรธมาก และออกคำสั่งห้ามไม่ให้เธอยุ่งเกี่ยวกับโลกมนุษย์อีก
แอเรียลได้เห็นเจ้าชายอีริค ซึ่งจัดงานรื่นเริงเฉลอมฉลองวันเกิดอยู่บนเรือ แต่จู่ ๆ ก็เกิดพายุรุนแรง ทำให้เรือเกิดไฟไหม้ เจ้าชายอีริคจมน้ำจากเหตุการณ์นั้น แอเรียลจึงพาเขาขึ้นฝั่ง และร้องเพลงให้อีริคฟื้น หลังจากนั้น ราชาไตรตัน พ่อของแอเรียลสั่งห้ามไม่ให้เธอยุ่งเกี่ยวกับมนุษย์อีก แอเรียลจึงไปหาเออร์ซูลา แม่มดแห่งท้องทะเล เออร์ซูลาเสนอว่านางจะใช้เวทมนตร์เปลี่ยนแอเรียลให้กลายเป็นมนุษย์ 3 วัน โดยมีข้อแลกเปลี่ยนคือเสียงอันไพเราะของเธอ และภายใน 3 วันนั้น แอเรียลต้องได้จุมพิตกับอีริค ไม่เช่นนั้นเธอจะกลับเป็นเงือก และตกเป็นทาสของเออร์ซูลา หลังจากแอเรียลยอมรับข้อตกลงและกลายเป็นมนุษย์แล้ว เธอก็ได้พบกับอีริค ทั้งคู่เกือบจะได้มีความรักต่อกัน แต่เออร์ซูลาแปลงร่างเป็นหญิงสาวชื่อวาเนสซา มาขัดขวาง แอเรียลจึงกลับเป็นเงือกตามเดิม และถูกเออร์ซูลาจับตัวกลับสู่ทะเลตามข้อตกลง ราชาไตรตันสละตนเองปกป้องลูกสาว โดยยอมเป็นทาสของเออร์ซูลาซะเอง เออร์ซูลาจึงยกตรีศูลของราชาไตรตันและครอบครองมหาสมุทร อีริคได้ช่วยชีวิตแอเรียลโดยฆ่าเออร์ซูลา ราชาไตรตันได้อำนาจคืนมา แล้วเปลี่ยนให้แอเรียลเป็นมนุษย์อย่างถาวร และสัญญาว่าจะคอยดูแลเธอเสมอ แอเรียลได้อภิเษกสมรสกับอีริคและครองรักกันตลอดไป
4 ปีหลังจากเจ้าหญิงแอเรียลอภิเษกสมรสกับเจ้าชายอีริค ทั้งสองได้มีลูกสาวแรกเกิดด้วยกัน 1 คน ชื่อเมโลดี้ ซึ่งเป็นมนุษย์ แอเรียลและอีริคพาเมโลดี้ออกเรือไปพบราชาไตรตัน ตาของเธอ มอร์กานา แม่มดแห่งท้องทะเล ผู้เป็นน้องสาวของเออร์ซูลา ได้เข้ามาขู่ว่าจะจับเมโลดี้ให้ฉลามเสือกิน เว้นแต่ราชาไตรตันจะมอบตรีศูลให้นาง แอเรียลช่วยเมโลดี้สำเร็จ เย็นวันนั้น แอเรียล, อีริค และไตรตันตกลงกันว่า จะป้องกันไม่ให้เมโลดี้ลงสู่ทะเล เพราะจะเสี่ยงต่อการที่มอร์กานาพบ
12 ปีต่อมา แอเรียลและอีริคได้จัดงานวันเกิดของเมโลดี้ ซึ่งเมโลดี้นั้นรักและสนใจโลกใต้ทะเล และชอบหนีแม่ลงทะเลบ่อย ๆ แอเรียลพยายามตักเตือนเมโลดี้ แต่เมโลดี้ไม่เคยยอมฟัง เมโลดี้ไปหามอร์กานา ซึ่งนางเปลี่ยนเมโลดี้ให้เป็นเงือกชั่วคราว และหลอกให้เธอไปขโมยตรีศูลของไตรตัน เพื่อจะทำให้คาถานี้คงถาวร ไตรตันเปลี่ยนแอเรียลกลับเป็นเงือก เพื่อออกตามหาเมโลดี้ แอเรียลห้ามไม่ให้เมโลดี้นำตรีศูลให้มอร์กานา แต่เมื่อมอร์กานาได้ตรีศูลแล้ว นางจึงจับแอเรียลเป็นตัวประกัน และยึดครองมหาสมุทร เมโลดี้ที่กลับเป็นมนุษย์แล้วได้นำตรีศูลกลับไปให้ไตรตัน ไตรตันฆ่ามอร์กานา เมโลดี้ขอโทษแอเรียลที่ทำตัวดื้อรั้น แอเรียลก็ให้อภัย และอนุญาตให้เมโลดี้สามารถลงทะเลได้อย่างปลอดภัย
== พัฒนาการของตัวละคร ==
{|class="toccolours" style="float: left; margin-left: 1em; margin-right: 2em; font-size: 85%; background:#c6dbf7; color:black; width:30em; max-width: 40%;" cellspacing="5"
| style="text-align: left;" |"I heard Part of Your World, Jodi Benson singing that, and it just captivated me. I have to do that. And I went and told those guys, 'I really wanna do Ariel.' And they said, 'Well, I don’t know. This is supposed to be a pretty girl. Can you do that?' I said, 'Look, I have to do Ariel. I mean, I can feel it in my heart.'"
|-
| style="text-align: left;" |— Glen Keane, Ariel's supervising animator
|}
แอเรียลถูกอ้างอิงมาจากตัวละครในเรื่อง "เงือกน้อย" ของฮันส์ คริสเตียน แอนเดอร์เซน แต่ผู้ร่วมกำกับและนักเขียน รอน เคลเมนต์ส คิดว่านางเงือกในเรื่องของต้นฉบับมีความเศร้าโศกมากเกินไปจึงได้มีการเขียนบทตัวละครอันใหม่ขึ้นมาและกลายเป็นแอเรียลที่เรารู้จักกันในปัจจุบัน
โจดี เบนสัน นักแสดงหญิงผู้มีความถนัดในการแสดงละครเวทีถูกคัดเลือกให้พากย์เสียงของแอเรียลเพราะผู้กำกับมีความรู้สึกว่าการที่เสียงของที่คนร้องเพลงและพูดเป็นเสียงที่มาจากคนคนเดียวกันนั้นมีความสำคัญมาก เคลเมนต์สกล่าวไว้ว่าเสียงของเบนสันมีความเป็นเอกลักษณ์ที่อ่อนหวานและเยาว์วัย เมื่อทำการบันทึกเสียงของเพลง Part of Your World เธอจึงได้ขอให้มีการหรี่ไฟในสตูดิโอลงเพื่อสร้างบรรยากาศของการอยู่ใต้น้ำลึก  Part of Your World ถูกอ้างอิงจากนักประพันธ์เพลง I Want ซึ่งเดิมนั้นจะมีการนำมาตัดต่อเพื่อใช้เป็นเพลงของภาพยนตร์จริง แต่ Jeffrey Katzenberg เชื่อว่าจะเป็นการทำให้การดำเนินเนื้อเรื่องช้าลง  แต่ Ashman และ Keane ก็พยายามที่จะยังเก็บมันไว้ 
ต้นฉบับของแอเรียลถูกออกแบบและพัฒนาโดยนักสร้างภาพเคลื่อนไหวที่มีชื่อว่า Glen Keane ผู้ที่กล่าวไว้ว่าลักษณะแอเรียลมีการอ้างอิงมาจากภรรยาของตนในการบรรยายหัวข้อเกี่ยวกับภาพเคลื่อนไหว  และยังมีการนำเอานักแสดงหญิง Alyssa Milano ซึ่งอายุ 16 ปี ณ ขณะนั้นและทำหน้าทีเป็นพิธีกรซึ่งสร้างความพิเศษเกิดขึ้นบนช่องของดิสนีย์ มาใช้ในการสร้างตัวละครนี้อีกด้วย  และยังมีนักแสดงตลกชื่อดัง Sherri Stoner ผู้ที่สามารถให้การอ้างอิงท่าทางการแสดงออกกับนักสร้างภาพเคลื่อนไหวในช่วงของการพัฒนาภาพยนตร์เรื่องนี้  การเคลื่อนไหวของผมของแอเรียลใต้น้ำ ถูกอ้างอิงมาจากนักบินอวกาศ Sally Ride เมื่อเธออยู่ในอวกาศ  และแหล่งอ้างอิงอื่น ๆ มาจากการบันทึกภาพการว่ายน้ำในสระของ Stoner ซึ่งเป็นการช่วยในการออกแบบการเคลื่อนไหวของแอเรียลใต้น้ำได้อีกด้วย 
ความท้าทายในการสร้างภาพเคลื่อนไหวของแอเรียลในปี 1989 คือสีสันของความเป็นแอเรียลในสภาพแวดล้อมต่าง ๆ ที่มีการเปลี่ยนแปลงทั้งใต้น้ำและบนบก ซึ่งต้องใช้โมเดลถึง 32 สี สำหรับนักสร้างภาพเคลื่อนไหว โดยที่ไม่รวมถึงเครื่องแต่งกาย หางสีเขียวอมน้ำเงินของแอเรียลถูกผสมขึ้นเป็นพิเศษในแล็บของดิสนีย์ และภายหลังจึงมีการตั้งชื่อว่าแอเรียล หลังจากที่ตัวละครนี้ถูกสร้างขึ้นมาแล้ว ผมสีแดงของแอเรียลได้กลายมาเป็นข้อโต้เถียงระหว่างผู้สร้างภาพยนตร์และผู้อำนวยการสตูดิโอที่อยากให้ผมเป็นสีทอง แต่เป็นที่รู้กันดีว่าผมสีแดงจะตัดกับหางสีเขียวของแอเรียล สีแดงจะสามารถทำให้เข้มขึ้นได้ง่ายกว่าสีทอง และดิสนีย์ Touchstone Pictures ก็ได้ปล่อยภาพของนางเงือกผมสีทองไปแล้ว จึงเป็นที่มาของการเก็บผมสีแดงของแอเรียลไว้ ในการเริ่มต้นของบทสัมภาษณ์ โจดี เบนสัน ได้พูดถึงแอเรียลไว้ว่า นักเขียนบทต้องทบทวนบทหลาย ๆ รอบเพื่อที่จะคงความทันสมัยของเนื้อหา เบนสันจึงได้บอกพวกเขาว่าบทที่ถูกเขียนขึ้นทำให้ลักษณะของแอเรียลนั้นเปลี่ยนไปจากความเป็นตัวเองและควรปรับให้กลับมาให้อยู่ในเค้าโครงเดิมมากขึ้น
== การตอบรับ ==
แอเรียล ได้รับการตอบรับที่หลากหลายจากนักวิจารณ์ โรเจอร์ เอเบิร์ต จาก Chicago Sun-Times ยกย่องตัวละครนี้ โดยกล่าวว่า "แอเรียลเป็นเจ้าหญิงที่มีความคิดความอ่านมากกว่าเจ้าหญิงองค์อื่น ๆ ของดิสนีย์ เนื่องจากมีความคิดและการกระทำอย่างอิสระ แม้กระทั่งความดื้อรั้น แทนที่จะอยู่นิ่งเฉย ในขณะที่โชคชะตาตัดสินชะตากรรมของเธอ" เจมส์ เบอร์นาร์เดลลี จาก Reelviews กล่าวว่า "แอเรียลสามารถเป็นแบบอย่างสำหรับวีรสตรีของดิสนีย์ในอนาคตได้" นอกจากนี้เขายังยกย่องการแสดงเสียงร้องของโจดี เบนสัน สำหรับตัวละครนี้ด้วย ในบทความเรื่อง Empire เลวี บูคานัน ระบุว่าแอเรียล "ทรงพลังและพึ่งพาตนเองได้" เจเน็ต มัสลิน จาก The New York Times ชื่นชมแอเรียลโดยระบุว่า "วัยรุ่นจะชื่นชอบนางเอกที่ดื้อรั้นของเรื่องนี้" และชื่นชมเรื่องสติปัญญาของแอเรียลต่อไป จอช ไทเลอร์ จาก Cinema Blend ระบุได้ดีเกี่ยวกับแอเรียล แม้ว่าเขาจะเชื่อว่าตัวละครนี้เร้าอารมณ์ โดยกล่าวว่า "ฉากที่เออร์ซูลาดูดเสียงของเธอและมอบส่วนล่างที่เปลือยเปล่าให้เธอนั้นเกือบจะทำให้ดึงดูด แต่ฉันแน่ใจว่า สำหรับเด็กเล็ก ๆ จะดูไร้เดียงสา” ใน ทำนองเดียวกัน ผู้วิจารณ์ จอห์น ปุชชิโอ กล่าวว่า "แอเรียลอาจเป็นตัวละครแอนิเมชันที่ดูน่าดึงดูดที่สุดเท่าที่ศิลปินดิสนีย์เคยวาดมา" ในการทบทวนเรื่องเงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน ของเขา เจมส์ พลาธ จาก DVD Town เขียนว่า "สำหรับเด็กผู้หญิง เป็นหนึ่งในเจ้าหญิงดิสนีย์ที่คนรักมากที่สุด และเธอก็สร้างความอบอุ่นในใจของพ่อแม่เช่นกัน" Rory Aronsky จาก Film Threat ยกย่องการให้เสียงของ โจดี เบนสัน ในเงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน โดยระบุว่า "เบนสันเพิ่มความน่าสนใจของแอเรียลให้กับแฟนคลับและเด็กหญิงที่เพิ่งเรียนรู้เกี่ยวกับเธอ เช่นเดียวกับคนรุ่นที่ยังไม่เกิดใครจะไม่ต้องสงสัยเลย ผูกพันกับเธอ ทำให้แฟรนไชส์นี้คงอยู่ต่อไป"
== เกี่ยวกับแอเรียล ==
เพลง "Part of your World (อยู่ในโลกเธอ)" ที่แอเรียลร้องนั้น เป็นการสื่อสารสิ่งที่อยู่ในใจของเธอ ถึงความปรารถนาที่ต้องการอยู่ร่วมกับมนุษย์บนผืนดิน
แอเรียล เป็นเจ้าหญิงองค์แรกของค่าย วอลต์ ดิสนีย์ ที่มีความคิดความอ่านเป็นของตนเอง และเธอนับว่าเป็นเจ้าหญิงดิสนีย์รุ่นที่ 2 คนแรก
แอเรียลเป็นเจ้าหญิงดิสนีย์คนแรกที่มีความคิดความอ่านเป็นของตัวเอง และมีลักษณะนิสัยที่ไม่เหมือนเจ้าหญิงองค์อื่น ๆ
ในภาพยนตร์เงือกน้อยผจญภัยฉบับคนแสดงปี 2023 แอเรียลรับบทโดย แฮลลี เบลีย์ นักร้องสาวผิวสี ทำให้มีคนออกมาวิจารณ์เรื่องรูปร่างลักษณะว่าไม่ตรงกับฉบับแอนิเมชันในปี 1989
ชื่อ "แอเรียล"  อาจมีที่มาจากกลุ่มดาว แอเรียส และชื่อแอเรียลยังเป็นชื่อของดาวบริวารของ ดาวยูเรนัสอีกด้วย
แอเรียลเป็นเจ้าหญิงดิสนีย์องค์เดียวที่มีบทบาทของการเป็นแม่อย่างแท้จริง
ในภาพยนตร์แอนิเมชัน พี่สาวของแอเรียลทั้ง 6 คน มีชื่อว่า อควาตา, แอนดรีนา, อริสตา, แอททินา, อเดลลา และอลานา แต่ในภาพยนตร์คนแสดง พี่สาวของเธอถูกเปลี่ยนชื่อเป็น มาลา , อินดิรา, แคสเปีย, ทามิกา, คารินา, เพอร์ลา
ผลไม้ที่แอเรียลชอบกินคือ สตรอว์เบอร์รี
แอเรียลได้ชื่อว่าเป็นตัวละครแอนิเมชันของดิสนีย์ที่น่าดึงดูดที่สุด
== ดูเพิ่ม ==
เงือก
เงือกน้อยผจญภัย
เงือกน้อยผจญภัย ภาค 2 ตอน วิมานรักใต้สมุทร
เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน
เงือกน้อยผจญภัย (ภาพยนตร์ พ.ศ. 2566)
เงือกน้อย
เจ้าหญิงดิสนีย์
แอเรียล (แก้ความกำกวม)
== อ้างอิง ==
== แหล่งข้อมูลอื่น ==
Ariel at Disney.com
ตัวละครเจ้าหญิงดิสนีย์
ตัวละครชาวแอตแลนติส
ตัวละครที่เป็นนายเงือกและนางเงือก
ตัวละครที่เป็นราชินี
ตัวละครวัยทีนในโทรทัศน์
ตัวละครวัยทีนในภาพยนตร์แอนิเมชัน
ตัวละครดิสนีย์
ตัวละครหญิงในแอนิเมชัน
ตัวละครวัยทีนในภาพยนตร์